Resep: Hoe om risotto te maak | Maroela Media
Resep: Hoe om risotto te maak
Foto: Die Suid-Afrikaanse Vis- en Seekos Kookboek
Jy kan verskillende soorte groente, kruie en kaas byvoeg om verskeie geurige risottogeregte te maak.
25 ml olyfolie
150 g Arborio-rys
60 ml droë witwyn
1 liter warm visaftreksel
Verhit die botter en olie in ’n groot kastrol met regaf sye.
Voeg die ui by en soteer dit tot sag.
Voeg die rys by en roer die mengsel versigtig om totdat elke ryskorrel met botter bedek is.
Voeg die witwyn by en roer liggies totdat dit geabsorbeer.
Gebruik ’n 150 ml-soplepel en voeg 1 lepel vol warm aftreksel by die rys.
Enige vloeistof wat by die rys gevoegword terwyl dit kook, moet warm wees. As ’n koue vloeistof gebruik word, sal dit die ryskorrels skok, wat ’n onsmaaklike tekstuur tot gevolg sal hê.
Roer oor matige hitte totdat die aftreksel geabsorbeer is en die rys amper droog is.
Voeg nog ’n soplepel vol aftreksel by en herhaal die proses. Moenie meer as een soplepel aftreksel op ’n keer byvoeg nie. Hou op met aftreksel byvoeg wanneer die rys sag maar steeds ferm, al dente is.
Die rys moet baie vogtig en romerig wees, maar nie loperig nie.
Dit behoort omtrent 20 minute te neem. In hierdie stadium het jy ’n basiese risotto.
Bron: Die Suid-Afrikaanse Vis- en Seekos Kookboek deur Susina Joooste en Henk Stander
Resep: Prof TT Cloete se gunsteling – Ewwie se beesstert